'Tesourie sal nie pensioenfondse plunder nie' | Maroela Media
Dan Majila, uitvoerende hoof van PIC, Malusi Gigaba, minister van finansies en sy adjunk Sfiso Buthelezi Foto: Jonisayi Maromo/ANA
"Ek wil elke Suid-Afrikaner, elke pensioenhouer, die versekering gee dat hul pensioene veilig is, dat daar absoluut geen poging is om die pensioengelde vir gewetenlose redes te misbruik nie," het Gigaba tydens 'n perskonferensie by die tesourie in Pretoria gesê. "Ek wil ook nóg 'n onwaarheid regstel, dat ek glo gesê het dat ons R100 miljard benodig om die staatsbeheerde ondernemings te help. Daar steek absoluut geen waarheid daarin nie."
Gigaba het verslaggewers toegespreek ná berigte dat die nasionale tesourie die PIC wil dwing om die R100 miljard te verskaf om verskeie staatsbeheerde ondernemings, wat in 'n finansiële verknorsing is, te help – insluitend R12 miljard vir die SAL.
Gigaba, sy adjunk Sfiso Buthelezi, wat ook die voorsitter is van die PIC, en die hoof van die korporasie wat staatsdiensamptenare se pensioengeld bestuur, het voor die perskonferensie vergader.
Om die een of ander rede twyfel of ek hom kan glo.
Ek sien 'n rokie trek en ruik 'n vuurtjie brand iewers. Daar sal nie vir geen rede sulke gerugte wees mits daar sprake was daarvan nie. Soos hulle sê….."watch this space…."
Ek glo nie een woord wat hy sê nie! Waar 'n rokie is, is 'n vuurtjie! 2019 kom vonnig nader nou raak hulle éérs gierig!
Gigaba het slegs gese dat hy nie die geld sal misbruik nie. Dit beteken NIE dat hy dit NIE gaan gebruik nie. Speel met woorde!
Pronkertjie moet hierdie media berig mooi onthou. Ek vertrou hom net so vêr as wat ek hom sien. Hy en sy Adjunk gaan fyn dopgehou word. Waar daar 'n rokie is, is daar 'n vuurtjie.